Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael väljendab soovi süvendada suhteid
Põhja-Atlandi Lepingu Organisatsiooniga.
USA rahvusliku julgeoleku nõunik Jake Sullivan kinnitas,
et saavutatud on ulatuslik mõistmine põhitingimuste kohta
teel Saudi-Iisraeli suhete taastamisele.
Siin Iisraelis on suurte pühade eel
tunduvalt sagenenud hoiatused terrorirünnakute kohta.
Iisraeli hoiab ’suurepäraseid suhteid’ ja ’suurepärast koostööd’
Põhja-Atlandi Lepingu Organisatsiooniga (NATOga)
ja soovib suhteid veelgi tihendada.
Iisraeli peaminister Benjamin Netanyahu võõrustas
NATO asepeasekretäri Mircea Geoană’t oma Jeruusalemma büroos,
kus ta rõhutas Iisraeli-NATO koostööd eriti Iraani Islamivabariigi suhtes.
Mul on suur rõõm näha vana sõpra, kes nüüd on NATO asepeasekretär.
Meil on NATOga suurepärased suhted ja suurepärane koostöö,
ja soovin neid veelgi parandada.
Meil on suurepäraseid võimalusi rahuks siinkandis,
kuid meil on ka suuri väljakutseid,
peamiselt Iraanist ja muidugi ka teistelt aladelt.
Arvan, et Iisrael ja NATO töötavad koos mõlemal rindel,
heidutades või kõrvaldades ohte ja kasutades võimalusi.
Omalt poolt tähistas NATO asepeasekretär
’uut algust’ Lääne-Iisraeli liidu suhetes,
kuna nii Jeruusalemmal kui sel ühingul peakorteriga Brüsselis
’on palju samu muresid’.
Olen siin, et tähistada uut algust väga tugevas partnerluses
NATO ja Iisraeli riigi vahel.
Meil on palju samu muresid kui Iisraelil.
Autoritaarsed režiimid, nagu Iraan ja Põhja-Korea ja Venemaa,
tekitavad raskusi meie julgeolekule nii Euroopas kui Lähis-Idas.
Olen siin, et taaskinnitada meie tugevat huvi toetuda
teie suure rahva erakordsele tehnilisele arengule.
Ma juhin NATOs innovatsiooni,
ja läbi uue partnerluse, mille lähinädalail käivitame,
tean, et tõstame oma partnerluse järgmisele tasemele.
Ja mul on suur eesõigus olla Iisraelis, riigis,
mida imetleme, austame - loodetavalt tihendame koostööd.
Enne kohtumist NATO asepeasekretäri Geoană’ga
rääkis peaminister Netanyahu telefonitsi
Ukraina presidendi Volodõmõr Zelenskõi’ga.
Peaministri büroo teatel siin Jeruusalemmas arutasid kaks juhti
Iisraeli abi jätkamist Ukrainale, sh Ukraina põgenikele Iisraelis,
samuti tsiviilõhukaitse süsteemide arenguabi edendamist.
Tuleb rõhutada, et ’tsiviilõhukaitse süsteemid’ tähendavad väga keerulisi
ja lahinguis end tõestanud ’eelhoiatussüsteeme’,
mis annavad elanikele varakult teada
õhk-maa või maa-maa tüüpi pommitamistest,
andes neile rohkelt aega varjumiseks.
Ja ehkki Iisrael tahab anda neid eelhoiatussüsteeme Ukrainale
ühes muu humanitaarabiga,
jäävad Kiievi ja Jeruusalemma vahele pinged viimase keeldumise tõttu
anda esimesele õhukaitset, nimelt Raudkupli õhukaitsesüsteemi,
Iisraeli rahvusliku julgeoleku kaalutluste tõttu.
Tuleb selgitada, et Iisraeli peapõhjus
Ukrainale õhukaitse süsteemide andmisest keeldumiseks
tuleneb peamiselt eeldatavast tagasilöögist põhjarindel,
kus Moskval ja Jeruusalemmal on tiheda kooskõlastuse mehhanism,
mis tagab konfliktiennetuse Iisraeli ja Vene armeede vahel,
eriti Iisraeli õhulöökide ajal Iraani sihtmärkide vastu Süürias.
See mehhanism on loomulikult nii Jeruusalemma kui Moskva huvides,
ent kui konfliktiennetusmehhanism
Iisraeli sõjalise abi tõttu Ukrainale tühistatakse,
kasvab kahtlemata hüppeliselt valearvestuse võimalus.
See võib viia konfliktini Iisraeli ja Venemaa vahel Süürias,
mida aga Jeruusalemm tahab vältida.
Muid uudiseid:
USA rahvusliku julgeoleku nõunik Jake Sullivan möönis,
et on saavutatud ulatuslik mõistmine põhitingimuste osas
teel Saudi-Iisraeli suhete taastamisele.
Kõnes USA presidendi lennukil teel Indiasse,
toonitas USA presidendi kõrgeim julgeolekunõunik aga,
et veel on vaja tööd teha.
On huvitav märkida, et Sullivan’i märkused
avaldati vähem kui 24 tundi pärast tema kõnet Valge Maja pressibriifingul,
kus ta püüdis jahutada ootusi koheseks leppeks.
Vastuseks reporteri päringule
Saudi-Israeli suhete taastamise väljavaadete osas
rõhutas Sullivan, et Valge Maja
Lähis-Ida ja Põhja-Aafrika erikoordinaator Brett McGurk’i
kohtumised Saudi Araabias sel nädalal käsitlesid peamiselt Jeemeni konflikti.
Brett’i reisi fookuses on seekord laiemad regionaalsed küsimused.
Üks põhiasju, mis on ta sinna viinud ühes Barbara Leif’iga,
asevälisministriga Lähis-Ida asjus,
ja Tim Lenderking’iga, me erisaadikuga Jeemenis,
on kõnelda Jeemeni sõjast.
Vaherahu on kestnud juba 17-18 kuud -
pikim rahuaeg Jeemenis üle aastate -,
mis on saadud osalt tänu USA vaevarikkale diplomaatiale.
Me ei taha seda ainult hoida, vaid ka süvendada
ja saavutada püsiv rahu Jeemenis - Brett'i reisi peapõhjus.
Ta kohtub ka Bahreini kroonprintsiga enne sõitu siia tuleval nädalal.
Ja muidugi räägib ta palestiinlastega
tervest reast küsimustest seoses Iisraeli-Palestiina toimikuga.
Suhete taastamine on üks aruteluküsimusi,
aga mitte selle reisi peasiht.
Mainitud kohtumine Palestiina delegatsiooniga toimus ajal,
mil USA koos mitme Euroopa riigiga, eriti Saksamaaga,
taunis Palestiina Omavalitsuse esimeest Mahmoud Abbas’i
ajaloo moonutamise eest selge juudiviha osas holokausti ajal.
Kõnes oma Fatah’ parteile väljendas Palestiina president Abbas,
kelle kogu doktoritöö moonutab juutide ja holokaustiga seotud fakte,
taas oma veendumust Adolf Hitleri tunnete kohta juudi rahva vastu.
Seda on selgitanud paljud juudi autorid.
Kui öeldakse,
et Hitler tappis juute, sest nad olid juudid,
ja et Euroopa vihkab juute, sest nad on juudid - see pole tõsi.
Selgelt öeldi, et nad sõdisid (juutidega) nende ühiskondliku rolli,
mitte aga usu tõttu.
Vastuseks neile jultunud avaldustele
tegi mh Saksamaa saadik Iisraelis Steffen Seibert avalduse,
milles rõhutas, et president Abbas’i äsjane avaldus
juutide ja holokausti kohta rüvetab miljonite mõrvatud meeste,
naiste ja laste mälestust,
rõhutades veel, et palestiinlased on väärt kuulma oma juhtidelt
ajaloolist tõde, mitte taolisi moonutusi.
Jaapan tahab ilmselt suurendada oma jalajälge Lähis-Idas laiemalt.
Jaapani välisminister Yoshimasa Hayashi lõpetas reisi ses regioonis,
mis tipnes Riyadh’is, kus Tokyo esidiplomaat
osales Lahemaade Koostöönõukogu välisministrite koosolekul,
mis keskendus kõneluste taastamisele mitmepoolse kaubandusleppe üle.
Enne visiiti Saudi Araabiasse külastas minister Hayashi Kairot,
kohtumaks oma Egiptuse ametivenna Sameh Shoukry’ga,
kus Tokyo esidiplomaat lubas Jaapani tuge Egiptusele
ning väljendas ka muret pingete üle Iisraeli ja palestiinlaste vahel.
Oleme ka mures pingete kasvu üle Iisraeli ja Palestiina vahel.
Hindame Egiptuse positiivseid pingutusi,
sh palestiinlaste parteide võõrustamist leppimise nimel.
Jaapan annab hädaabi 1 milj. USD läbi ÜRO abi- ja tööühingu (UNRWA),
samuti toiduabi ca 1,4 milj. USD läbi Maailma Toiduprogrammi (WFP)
palestiina rahvale.
Samuti hindab Jaapan
rahvusvaheliste Lähis-Ida rahu ja stabiilsuse vägede ja vaatlejate rolli.
Jaapan on panustanud rahaliselt ning saadab neli granti
kaitseväe ohvitseridele teenimiseks vägedes ja vaatlejaina (MFOs).
Enne Egiptuses-käiku kohtus minister Hayashi ka oma Jordaania ametivenna
Ayman Safadi’ga Amman’is,
kus ta kinnitas Tokyo tuge hašimiidi kuningriigile
energiasektori reformimiseks, mille raames Jaapan andis Jordaaniale
100 milj. USD laenu.
Äsja sõlmisime leppe sooduslaenule väärtuses umbes 100 milj. USD
elektrisektori reformimise tarvis,
samuti toetusele ca 6.5 miljoni USD väärtuses
elektrivarustuse stabiliseerimise tarvis.
Tulevik on väga paljulubav koostöö osas, mille poole jätkuvalt püüdleme.
Täna arutasime ka koostööd energia, vee ja arengu vallas.
Jaapan on olnud Jordaania kindel partner
ja oleme tänulikud Jaapani jätkuva toetuse eest meie arengule.
Tänan vaatamast TV7 Iisraeli Uudiseid!
Kuna TV7 Iisraeli stuudio töö põhineb annetustel,
siis julgustaksin teid:
kui meie saated on teile õnnistuseks
ja te soovite toetada TV7 Iisraeli stuudio saadete jätkumist,
võite teha annetuse meie võrgulehelt www.tv7israelnews.com.
Paluge ikka ka meie tagakiusatud vendade-õdede eest üle maailma,
samuti rahu Jeruusalemmale ja päästet Iisraelile.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle esmaspäeval samal ajal.
Tõlge: Sulev Kivastik